Resolució de 13 de juliol de 2016, d'estimació de la Reclamació 55/2016
Administración: Agència de l'Habitatge de Catalunya
Criteris de selecció i barems aplicats en els diversos processos de selecció de personal temporal de l'Agència de l'Habitatge de Catalunya.
La finalitat del dret d'accés és obtenir informació pública, i se satisfà quan aquesta és obtinguda, amb independència de les actuacions de tota mena que puguin promoure els qui l'obtinguin, a la vista del seu contingut.
Generalitat, Entitats de dret públic, Habitatge, Empleats públics, Personal laboral, Selecció, Satisfacció del dret d'accés,
"Conèixer els criteris de selecció i barems aplicats en cadascun dels processos de selecció d'ofertes de treball temporal iniciats a partir del mes de març de 2015 a l'Agència de l'Habitatge de Catalunya".
Demana que aquesta informació li sigui tramesa per correu postal.
"Es tracta d'un procediment tècnic i professional que:
L'escrit acaba concloent que "creiem que amb aquesta informació donem resposta a la reclamació presentada per [...] i acomplim amb el dret d'accés a la Informació Pública".
"El criteri emprat en la selecció externa és contrari a l'article 25 del nostre conveni d'aplicació, en el qual s'estableixen uns barems específics per la selecció de nou ingrés, tals com:
El criteri utilitzat per la direcció només indica l'existència d'una anàlisi curricular, entrevista personal i proves, però sense concretar la importància de cada un d'aquests elements (barems), en clara contradicció també, amb el que es recull a la Disposició Transitòria Quarta de l'Estatut Bàsic de l'Empleat Públic (Llei 7/2007 de 12 d'abril), que remet als apartats 1 i 3 de l'article 61, quan parla d'una puntuació proporcionada entre les proves realitzades i els mèrits dels aspirants.
Tanmateix, entenem que al no establir-se un sistema de puntuació dels diferents elements analitzats, no existeix tampoc un escalafó dels resultats públics, obtinguts entre els diferents candidats i, per tant, impossibilita el dret de poder revisar o reclamar la puntuació obtinguda pels propis candidats, erosionant el principi de publicitat".
L'AHC, com a entitat de dret públic dependent del departament de la Generalitat competent en matèria d'habitatge (article 1 de la Llei 13/2009, del 22 de juliol, de l'Agència de l'Habitatge de Catalunya), es troba sotmesa plenament a la Llei 19/2014, del 29 de desembre, de transparència, accés a la informació pública i bon govern (LTAIPBG, articles 2.f i 3.1.b).
Això implica que els seus "actes o omissions que afecten el dret d'accés a la informació pública" poden ser objecte de reclamació davant la GAIP, tal com estableix expressament l'article 73.3 LTAIPBG.
Així es desprèn dels principis de publicitat i transparència que regeixen la selecció del personal funcionari i laboral segons l'article 55.2 (lletres a i b ) del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (TREBEP), aplicable també a les entitats de dret públic dependents de les administracions públiques, com és l'AHC (article 2.1.d TREBEP).
En la mateixa línia se situa l'article 9.1.e LTAIPBG, quan obliga a totes les entitats sotmeses a aquesta llei a fer publicitat activa de les "convocatòries [...] dels processos selectius de provisió i promoció del personal", convocatòries que han d'especificar els criteris que es tindran en compte en el moment de fer la selecció.
L'AHC no ho ha qüestionat en cap moment ni ha invocat cap límit que pugui justificar la denegació d'accés.
La qüestió que cal examinar és si la informació subministrada per l'AHC és o no suficient per satisfer el dret d'accés de la persona reclamant.
Sembla clar que la resposta donada inicialment a la sol·licitud d'accés era massa genèrica i no especificava si, en els diferents processos de selecció de personal laboral tramitats per l'AHC des de març de 2015, s'havien aplicat o no barems objectius que quantifiquessin el valor relatiu dels diversos mèrits (acadèmics, professionals, etc.) que poguessin aportar els candidats.
Tanmateix, es pot considerar que amb la informació addicional proporcionada pel director de l'AHC durant la tramitació d'aquesta reclamació es dóna satisfacció a la sol·licitud d'accés formulada.
En aquest escrit del director (recollit a l'antecedent 6) es deixa ben clar que, en els diversos processos selectius de personal laboral del període considerat, a diferència del que fa la pròpia AHC en la provisió interna dels llocs de treball, no s'han aplicat barems objectius, i que s'ha optat per un sistema alternatiu més flexible.
La resposta, sumada a la donada inicialment per l'AHC, permet que la persona reclamant conegui amb el suficient grau de detall el sistema emprat per l'AHC en la selecció del personal laboral, i satisfà així el seu dret d'accés.
Això no significa, evidentment, que la persona reclamant hagi d'estar d'acord amb el sistema emprat, ni que aquest s'ajusti a la legalitat.
A les al·legacions presentades pel comitè d'empresa (antecedent 7) es qüestiona la seva legalitat.
Però la finalitat del dret d'accés és obtenir informació pública, i se satisfà quan aquesta és obtinguda, amb independència de les actuacions de tota mena (administratives, judicials, polítiques, sindicals, periodístiques, ciutadanes, etc.) que puguin promoure els qui l'obtinguin, a la vista del seu contingut, i sobre les quals no correspon a aquesta Comissió pronunciar-se.
En haver-se facilitat de manera completa la informació sol·licitada durant la tramitació d'aquesta reclamació, es pot donar per satisfeta íntegrament, sense que calguin actuacions ulteriors d'execució.
Sobre la base dels antecedents i fonaments jurídics exposats, el Ple de la GAIP, en la sessió de 13 de juliol de 2016, resol per unanimitat:
Barcelona, 13 de juliol de 2016